ГЛОБАЛЬ САНГИЙН ДЭМЖЛЭГТЭЙ ДОХ, СҮРЬЕЭГИЙН

ТӨСЛИЙН **ДОХ-ЫН АСУУДАЛ ХАРИУЦСАН МЭРГЭЖИЛТЭН** СОНГОН ШАЛГАРУУЛАХ УРИЛГА

Эрүүл мэндийн яам нь ДОХ, сүрьеэ, хумхаа өвчинтэй тэмцэх Глобаль сантай нягт хамтран ажиллаж, ХДХВ, ДОХ, бэлгийн замаар дамжих халдвар, сүрьеэ өвчнөөс сэргийлэх, хянах чиглэлээр 2003-2023 онд 15 удаагийн төслийг үр дүнтэй хэрэгжүүлсэн. Глобаль сангийн дэмжлэгтэй 16 дахь удаагийн ДОХ, сүрьеэгийн төсөл нь 2024 оны 01 дүгээр сарын 01-ний өдрөөс эхлэн хэрэгжиж байгаа бөгөөд Эрүүл мэндийн яам төслийн үндсэн хүлээн авагч байгууллагаар ажиллаж байна.

Эрүүл мэндийн яам Глобаль сангийн дэмжлэгтэй ДОХ, сүрьеэгийн төсөл хэрэгжүүлэх нэгжид ажиллах ДОХ**-**ын асуудал хариуцсан мэргэжилтэний сонгон шалгаруулалтыг зарлаж байна.

Төслийн мэргэжилтэн нь Монгол Улсад хэрэгжиж байгаа ДОХ, сүрьеэгийн төслийг хэрэгжүүлэхэд холбогдох хууль тогтоомж, Засгийн газрын 2016 оны 176 дугаар тогтоолоор баталсан “Гадаадын тусламж авах, зарцуулах, удирдах, бүртгэх, тайлагнах журам”, Монгол Улс ХБНГУ-ын Засгийн Газар хооронд байгуулсан “Өр хөрвүүлэх хэлэлцээр”-ийн дагуу төслийн хэрэгжилтийг ханган ажиллана.

**Ажлын байрны гүйцэтгэх чиг үүрэг:**

1. Салбар хүлээн авагч байгууллага тус бүрт төслийн батлагдсан ажлын төлөвлөгөө, гүйцэтгэлийн хүрээ болон холбогдох бусад баримт бичгийг бэлтгэх, боловсруулах, засварлахад туслах.
2. Салбар хүлээн авагч байгууллагуудад техникийн дэмжлэг үзүүлж, төслийн төлөвлөлт болон бусад холбогдох асуудлуудад туслах.
3. Салбар хүлээн авагч байгууллагууд санхүүжилтийн хүсэлт боловсруулахдаа санхүүжүүлэгчийн баталсан ажлын төлөвлөгөө болон төсвийн дагуу үйл ажиллагааг төлөвлөсөн эсэхэд ахлах мэргэжилтэн болон санхүүгийн мэргэжилтнүүдтэй хамтран хянаж, Санхүүжилтийн хүсэлтийг Үндсэн хүлээн авагч буюу Эрүүл мэндийн яамаар батлуулах.
4. Салбар хүлээн авагч байгууллагууд Үндсэн хүлээн авагчийн баталсан санхүүжилтийн хүсэлтийн дагуу төслийн үйл ажиллагааг хэрэгжүүлж буй эсэхэд хяналт тавих, анхан шатны баримтжуулалтыг хянах.
5. Батлагдсан ажлын төлөвлөгөөнд тусгагдсан үйл ажиллагааны хэрэгжилтийг хянаж, хүлээгдэж буй болон тулгарч болох үйл ажиллагааны хоцрогдол, эрсдлийн талаар ахлах мэргэжилтэнд мэдэгдэх.
6. Салбар хүлээн авагч байгууллагуудаас ирүүлсэн дахин төлөвлөлтийн хүсэлтийг санхүүжилтийн журмын дагуу судлаж, ахлах мэргэжилтэнд мэдээлэх.
7. Салбар хүлээн авагч байгууллагуудын үйл ажиллагааны болон явцын тайланг улирал, хагас жил, жилээр авч хянан нэгтгэх.
8. Глобаль сангийн зааварчилгаа, удирдлагын дагуу төслийн хэрэгжилт, дахин төлөвлөлт ба шинэ төсөлтэй холбоотой бичиг баримтуудыг боловсруулах, хянах болон засварлах.
9. Төслийн төлөвлөлтийн хүрээнд олон улсын зөвлөх, байгууллагуудтай уялдаа холбоотой ажиллах, техникийн дэмжлэг үзүүлэх.
10. Үндэсний хөтөлбөр, төсөл боловсруулах, хэрэгжүүлэх, төслийн менежментийн үйл ажиллагаатай холбоотой бодлогын баримт бичгийг боловсруулахад оролцох.
11. Бусад холбогдох үүрэг, даалгаврыг гүйцэтгэх.

**Ажлын байрны шаардлага:**

* Эрүүл мэнд болон нийгмийн эрүүл мэндийн чиглэлээр бакалавр болон түүнээс дээш зэрэгтэй байх.
* Эрүүл мэндийн салбарт болон төсөл, хөтөлбөрт 5-аас доошгүй жил ажилласан туршлагатай байх.
* Салбар хүлээн авагч, хамтрагч талуудыг уялдуулан чиг үүргийн хүрээнд ажлыг төлөвлөх, хэрэгжүүлэх, гүйцэтгэлийг үнэлэх чадвартай байх;
* Англи хэлний ахисан түвшний мэдлэгтэй байх;
* Компьютер, оффисын багц программ (MS Word, Excel, PowerPoint г.м) ашиглах чадвартай байх;
* Соёлын ялгаатай орчинд ажиллах чадвартай;
* Бичиг баримт боловсруулах туршлагатай, өндөр чадвартай байх;
* Санаачлагатай, олон ажил зэрэг гүйцэтгэх чадвартай, ажлыг цаг хугацаанд нь гүйцэтгэдэг байх;
* Глобаль сангийн дэмжлэгтэй төслүүдийг олон нийтийн өмнө төлөөлөх, мөн яамдын түвшинд харилцах, илтгэх өндөр ур чадвартай;
* Харилцааны өндөр соёлтой, цагийн зохион байгуулалт сайтай, багаар ажиллах чадвартай байх;

Дараах материалыг бүрдүүлэн 2025 оны 05 дугаар сарын 7-ны өдрийн 17.30 цаг хүртэл Эрүүл мэндийн яамны бичиг хэргийн ажилтанд битүүмжилсэн байдлаар ирүүлнэ үү.

1. Төрийн албан хаагчийн анкет (Маягт №1);
2. Боловсролын түвшинг тодорхойлсон баримт бичиг (диплом)-ийн хуулбар (гадаадад их, дээд сургууль төгссөн бол баталгаат орчуулгын хамт);
3. Тухайн албан тушаалд томилогдох хүсэлт (өөрийн мэдлэг, ур чадвараа илэрхийлсэн байх);
4. Нийгмийн даатгалын шимтгэл төлөлтийн лавлагаа (E-mongolia-аас авсан лавлагаа);
5. Тухайн ажлын байрны чиг үүрэгтэй холбогдуулан мэргэшсэн байдал, ажлын туршлага болон бусад тусгай шаардлагыг нотлох баримт бичиг;
6. Урьд нь ажиллаж байсан байгууллагын тодорхойлолт.

Хаяг: Эрүүл мэндийн яам, Засгийн газрын VIII байр, Олимпын гудамж-2, Сүхбаатар дүүрэг 14210, Улаанбаатар хот. Холбогдох утас: 51-263783.

ЭРҮҮЛ МЭНДИЙН ЯАМ